CELEX: 62007CA0143
Language: bg
Date: 2008-04-24 00:00:00
Title: Дело C-143/07: Решение на Съда (четвърти състав) от 24 април 2008 г. (преюдициално запитване от Finanzgericht Hamburg — Германия) — Reuter & Co. (Firma A.O.B.)/Hauptzollamt Hamburg-Jonas (Земеделие — Регламент (ЕИО) № 3665/87 — Член 11 — Система на възстановявания при износа на земеделски продукти — Условие за предоставяне на възстановяването — Възстановяване, изплатено на износител след представяне на подправен от съдоговорителя му документ — Стока, която не е изнесена — Условия за налагане на санкции)

7.6.2008   
            
            
               BG
            
            
               Официален вестник на Европейския съюз
            
            
               C 142/9
            
         Решение на Съда (четвърти състав) от 24 април 2008 г. (преюдициално запитване от Finanzgericht Hamburg — Германия) — Reuter & Co. (Firma A.O.B.)/Hauptzollamt Hamburg-Jonas
   (Дело C-143/07) (1)
   
   (Земеделие - Регламент (ЕИО) № 3665/87 - Член 11 - Система на възстановявания при износа на земеделски продукти - Условие за предоставяне на възстановяването - Възстановяване, изплатено на износител след представяне на подправен от съдоговорителя му документ - Стока, която не е изнесена - Условия за налагане на санкции)
   (2008/C 142/13)
   Език на производството: немски
   Препращаща юрисдикция
   Finanzgericht Hamburg
   Страни в главното производство
   
      Ищец: Reuter & Co. (Firma A.O.B.)
   
      Ответник: Hauptzollamt Hamburg-Jonas
   Предмет
   Преюдициално запитване — Finanzgericht Hamburg — Тълкуването на член 11, параграф 1 от Регламент (ЕИО) № 3665/87 на Комисията от 27 ноември 1987 година за определяне на подробни общи правила за прилагане на системата на възстановявания при износа на земеделски продукти (ОВ L 351, стр. 1), изменен с Регламент (ЕО) № 2945/94 на Комисията от 2 декември 1994 г. (ОВ L 310, стр. 57) и на член 51 от Регламент (ЕО) № 800/1999 на Комисията от 15 април 1999 година за установяване на общи подробни правила за прилагане на режима на възстановяванията при износ на земеделски продукти (ОВ L 102, стр. 11; Специално издание на български език, 2007 г., глава 3, том 27, стр. 187) — Възстановяване, изплатено на износител, след представяне на подправен от трето лице документ — Условия за налагане на санкции
   Диспозитив
   Член 11, параграф 1 от Регламент (ЕИО) № 3665/87 на Комисията от 27 ноември 1987 година за определяне на подробни общи правила за прилагане на системата на възстановявания при износа на земеделски продукти, изменен с Регламент (ЕО) № 2945/94 на Комисията от 2 декември 1994 г., трябва да се тълкува в смисъл, че санкцията, която предвижда, е приложима спрямо износител, поискал възстановяване при износ за стока, която вследствие на измамното поведение на неговия съдоговорител не е изнесена.
   
      (1)  ОВ C 117, 26.5.2007 г.